Source: https://www.juridice.ro/512303/intrebare-preliminara-cu-privire-la-practicile-comerciale-neloiale-darea-plata-si-procedura-executarii-silite.html
Timestamp: 2019-08-23 18:40:57+00:00
Document Index: 8441729

Matched Legal Cases: ['Articolul 11', 'Articolul 11', 'articolul 10', 'articolul 695', 'articolul 552', 'Articolul 11', 'articolul 695', 'articolul 552', 'articolul 15']

JURIDICE.ro » Întrebare preliminară cu privire la practicile comerciale neloiale, darea în plată și procedura executării silite. UPDATE: Hotărârea CJUE (dreptul Uniunii nu se opune)
Citiri: 7.630
20 septembrie 2018: Curtea declară:
1) Articolul 11 din Directiva 2005/29/CE a Parlamentului European și a Consiliului din 11 mai 2005 privind practicile comerciale neloiale ale întreprinderilor de pe piața internă față de consumatori și de modificare a Directivei 84/450/CEE a Consiliului, a Directivelor 97/7/CE, 98/27/CE și 2002/65/CE ale Parlamentului European și ale Consiliului și a Regulamentului (CE) nr. 2006/2004 al Parlamentului European și al Consiliului trebuie interpretat în sensul că nu se opune unei reglementări naționale cum este cea în discuție în litigiul principal, care interzice instanței sesizate cu procedura de executare ipotecară să verifice, din oficiu sau la cererea părților, validitatea titlului executoriu din perspectiva existenței unor practici comerciale neloiale și, în orice caz, instanței competente să se pronunțe pe fond cu privire la existența acestor practici să adopte măsuri provizorii precum suspendarea procedurii de executare ipotecară.
2) Articolul 11 din Directiva 2005/29 trebuie interpretat în sensul că nu se opune unei reglementări naționale care conferă caracter juridic obligatoriu unui cod de conduită cum sunt cele menționate la articolul 10 din această directivă.
22 martie 2018: Avocatul general britanic, Nils Wahl, propune Curții următoarea soluție:
„1) Directiva 2005/29/CE a Parlamentului European și a Consiliului din 11 mai 2005 privind practicile comerciale neloiale ale întreprinderilor de pe piața internă față de consumatori și de modificare a Directivei 84/450/CEE a Consiliului, a Directivelor 97/7/CE, 98/27/CE și 2002/65/CE ale Parlamentului European și ale Consiliului și a Regulamentului (CE) nr. 2006/2004 al Parlamentului European și al Consiliului («Directiva privind practicile comerciale neloiale») nu se opune unei reglementări naționale precum cea care reglementează în prezent executarea ipotecară spaniolă, și anume articolul 695 și următoarele coroborat cu articolul 552 alineatul (1) din Ley de Enjuiciamiento Civil (Codul de procedură civilă), care nu prevede controlul de către instanță, din oficiu sau la cererea unei părți, al practicilor comerciale neloiale.
2) Directiva 2005/29 nu se opune unei reglementări naționale precum reglementarea spaniolă în discuție în procedura principală, care nu prevede nicio cale de atac individuală contractuală la dispoziția consumatorului, în cazul în care un comerciant nu a respectat un cod de conduită.” (s.n. – M.M.-B.)
23 mai 2017: Judecătorul spaniol se întreabă cu privire la practicile comerciale neloiale, darea în plată și procedura executării silite (C-109/17 Bankia).
2. legislații naționale precum cea în vigoare privind executarea ipotecară spaniolă care nu prevede controlul, din oficiu sau la cererea părții, al practicilor comerciale neloiale
3. necesitatea de a afla dacă dreptul Uniunii incident s-ar opune unei astfel de legislații deoarece o atare legislație îngreunează sau împiedică controlul judiciar al contractelor și al documentelor în care pot figura practici comerciale neloiale
4. legislație națională care nu asigură respectarea efectivă a codului de conduită atunci când creditorul-urmăritor nu decide să-l aplice
5. necesitatea de a afla dacă dreptul Uniunii pertinent s-ar opune unei astfel de legislații
6. legislație națională care nu permită consumatorului – în cadrul unei proceduri de executare ipotecară – să solicite respectarea unui cod de conduită, în special în ceea ce privește darea în plată și stingerea datoriei;
7. necesitatea de a afla dacă dreptul Uniunii s-ar opune și acestei legislații.
1. Articolul 11 din Directiva 2005/29/CEE
2. articolul 695 și următoarele coroborate cu articolul 552 alin. (1) Cod procedură civilă spaniolă
3. articolele 5 și 6 coroborate cu articolul 15 din Real-Decreto Ley 6/2012, de 9 de marzo (Decretul lege regal nr. 6/2012 din 9 martie 2012)
4. punctul 3 din anexa la Real-Decreto Ley 6/2012, de 9 de marzo, Código de Buenas Prácticas (Decretul lege regal nr. 6/2012 din 9 martie 2012 privind Codul de bune practici)
Aflaţi mai mult despre bankia, C-109/17, control de conformitate, executare silita, invocare ex officio, lipsa eficienta, practici comerciale neloiale, protectia consumatorilor de credit